Document ID: 31991D0264

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Απριλίου 1991 σχετικά με τις αιτήσεις συγχρηματοδοτήσεως των καθεστώτων εθνικών ενισχύσεων υπό μορφή αποδόσεων και προκαταβολών κατ' εφαρμογή του κανονισμού ( ΕΟΚ ) 797/85 του Συμβουλίου ( 91/264/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2), και ιδίως το άρθρο 28 παράγραφος 4 και το άρθρο 31α,
τον κανονισμό ( ΕΟΚ ) αριθ . 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού ( ΕΟΚ ) αριθ . 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων ( 3 ), και ιδίως το άρθρο 21 παράγραφος 6,
Εκτιμώντας :
ότι ο κανονισμός ( ΕΟΚ ) αριθ . 797/85 έχει τροποποιηθεί πολλές φορές και ότι πρέπει να προσαρμοσθούν τα έντυπα για τις αιτήσεις πληρωμών που απευθύνονται στο Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού -
ότι οι λεπτομέρειες και τα έντυπα έχουν θεσπιστεί με την απόφαση 91/12/ΕΟΚ της Επιτροπής ( 4 ) για την υποβολή των αιτήσεων προκαταβολής που διέπονται από το άρθρο 21 παράγραφος 6 του κανονισμού ( ΕΟΚ ) αριθ . 4253/88 και ότι η εφαρμογή της εν λόγω απόφασης ισχύει μέχρι τις 31 Δεκεμβρίου 1990 -
ότι οι λεπτομέρειες και τα έντυπα για τις αιτήσεις αποδόσεως και προκαταβολής είναι πολυάριθμα και σύνθετα και δημοσιεύονται σε διάφορες Επίσημες Εφημερίδες και κατά συνέπεια η νέα τους προσαρμογή στην εξέλιξη της κοινοτικής νομοθεσίας δεν θα είχε την αναγκαία σαφήνεια που πρέπει να περιέχει κάθε διάταξη εφαρμογής - ότι πρέπει, υπό τους όρους αυτούς, να ληφθεί μια νέα απόφαση και να καταργηθεί η απόφαση 86/380/ΕΟΚ της Επιτροπής ( 5 )-
ότι, με σκοπό την τυποποίηση των αιτήσεων πληρωμής, πρέπει να προβλεφθεί η δυνατότητα να τεθεί στη διάθεση των αρμόδιων αρχών ένα σύστημα πληροφορικής -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής των Διαρθρώσεων της Γεωργίας και της Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 1 . Οι αιτήσεις αποδόσεων που αναφέρονται στο άρθρο 28 παράγραφος 1 του κανονισμού ( ΕΟΚ ) αριθ . 797/85 πρέπει να υποβάλλονται σύμφωνα με τους πίνακες που αναφέρονται στα παραρτήματα 1 έως 14 .
2 . Οι αιτήσεις προκαταβολών που αναφέρονται στο άρθρο 21 παράγραφος 6 του κανονισμού ( ΕΟΚ ) αριθ . 4253/88 και που υποβάλλονται στο πλαίσιο των μέτρων που έχουν ως σκοπό να στηρίξουν τα γεωργικά εισοδήματα, κατ' εφαρμογή του κανονισμού ( ΕΟΚ ) 797/85, πρέπει να υποβάλλονται σύμφωνα με τον πίνακα που αναφέρεται στο παράρτημα
15.1 .
3 . Τα κράτη μέλη ανακοινώνουν στην Επιτροπή, μαζί με την πρώτη τους αίτηση απόδοσης, τα κείμενα των εθνικών διατάξεων εφαρμογής και τις διοικητικές οδηγίες, καθώς και τα έντυπα ή άλλα έγγραφα σχετικά με τη διοικητική
εφαρμογή της ενέργειας . Οι εθνικές εκθέσεις σχετικά με τους ελέγχους των ενεργειών που πραγματοποιούνται κατ' εφαρμογή του άρθρου 31 του κανονισμού ( ΕΟΚ ) αριθ . 797/85 διαβιβάζονται στην Επιτροπή, κατόπιν αιτήσεώς της, ή, ανάλογα με την περίπτωση, διαβιβάζονται στην Επιτροπή κατά τη διάρκεια των επιτόπιων ελέγχων που διενεργούνται από τους εκπροσώπους της Επιτροπής . Άρθρο 2 1 . Η Επιτροπή, βάσει των στοιχείων που περιλαμβάνονται στις αιτήσεις αποδόσεων, αποφασίζει για την απόδοση του αιτούμενου ποσού, εφόσον η αίτηση συμπληρώνεται και υποβάλλεται νομότυπα εντός των προβλεπόμενων προθεσμιών . Η καταβολή των αιτούμενων προκαταβολών πραγματοποιείται εντός όσο το δυνατόν μικρότερης προθεσμίας και υπό τους ίδιους όρους που ισχύουν για τις αιτήσεις αποδόσεων.
Ωστόσο, το ποσό της αιτούμενης πληρωμής καταβάλεται μόνον εφόσον η υποβολή της αίτησης δεν προκαλεί καμία άμεση αντίδραση όσον αφορά την ακρίβεια των στοιχείων που περιέχει, καθώς και το συμβιβάσιμο των πραγματοποιούμενων ή προβλεπόμενων δαπανών με τις ισχύουσες διατάξεις . Εάν ο όρος αυτός δεν πληρούται, γίνεται κατάλληλη προσαρμογή του ποσού που δύναται να καταβληθεί, σύμφωνα με το άρθρο 24 του κανονισμού ( ΕΟΚ ) αριθ . 4253/88 .
2 . Εφόσον κατά τον εις βάθος πραγματοποιούμενο έλεγχο της αίτησης απόδοσης αποδεικνύεται ότι το ποσό που καταβάλλεται σύμφωνα με την παράγραφο 1 δεν είναι το ποσό που πράγματι οφείλεται, η τακτοποίηση πραγματοποιείται στο πλαίσιο της επόμενης διαδικασίας απόδοσης . Στην περίπτωση κατά την οποία το ποσό που πρέπει να καταβληθεί
κατά την επόμενη απόδοση είναι μικρότερο από το μη αιτιολογημένο ποσό της προηγούμενης απόδοσης ή εάν το σχετικό κράτος μέλος δεν εισάγει αιτήσεις απόδοσης γι' αυτό το οικονομικό έτος, θα καταβάλει το οφειλόμενο ποσό εντός των προθεσμιών που πρέπει να καθορίζονται από την Επιτροπή . Άρθρο 3 Τα στοιχεία που αναφέρονται στα παραρτήματα διαβιβάζονται κυρίως μέσω ενός συστήματος πληροφορικής . Η Επιτροπή δύναται να καθορίσει το λογισμικό και να το θέσει στη διάθεση των αρμόδιων αρχών . Η Επιτροπή δύναται επίσης να αναλάβει τη διάθεση του εξοπλισμού, καθώς και την κατάρτιση ορισμένου αριθμού προσώπων που πρόκειται να ασχοληθούν με τον εξοπλισμό αυτό . Άρθρο 4 Η απόφαση 86/380 /ΕΟΚ καταργείται . Άρθρο 5 Η παρούσα απόφαση απευθύνεται στα κράτη μέλη .
Βρυξέλλες, 17 Απριλίου 1991 .

Labels: 2
15
6